Fjernbusloven

Fra 1. juli er en ny fjernbuslov trådt i kraft. Det betyder, at der nu skal være minimum 75 kilometer fra passageren står på bussen, til den endelige destination, hvor han/hun står af igen.

Førhen skulle bussen som minimum krydse Storebælt eller mere end to trafikselskabsgrænser.

Den regel er ikke længere gældende, hvilket betyder, at man nu for første gang eksempelvis kan køre fjernbus internt på Sjælland.

Loven blev vedtaget i marts af den tidligere regering med støtte fra Dansk Folkeparti og Socialdemokratiet.